## Hovedutskrift fra styremøte i Fjellstyrene i Lierne SA, Nordli fjellstyre og Sørli fjellstyre den 10.06.2020.

***Møtested: Lierne gjestegård.***

***Tid:***  0900 - 1200.

*Disse møtte fra styret:*

**Sørli fjellstyre**: Grete Bruce, Lillian Bergli, Bjarne Arvasli og Dag Arvid Totland

Forfall: Jon Andreas Stenfjell.

**Nordli fjellstyre:** Arnodd Lillemark, Frode Holand, Elin Gjertsås Emanuelsen, Kristine Moe Skille og Bernt Ivar Elvseth.

*Andre:*

Nils Vidar Bratlandsmo, daglig leder/fjelloppsyn.

Tord Åberg, rådgiver/fjelloppsyn

Leo Lyngstad, sekretær/fjelloppsyn

Arnodd Lillemark ledet styremøtet.

Innkalling og sakliste ble enstemmig godkjent.

Møteprotokoll fra styremøte den 10.03.2020 ble enstemmig godkjent.

|  |  |
| --- | --- |
| **Sak nr.**  **L 16/2020** | referater |
|  | Vedtak: Referater tas til etterretning. |
| **Sak nr.**  **L 17/2020** | revisors beretning for 2019 – Fjellstyrene i Liern SA. |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne SA tar revisors beretning for 2019 til etterretning. |
| **Sak nr.**  **S05 /2020** | revisors beretning for 2019 – Sørli fjellstyre. |
|  | Styrets behandling: Forslag til vedtak ble enstemmig godkjent. Vedtak: Sørli fjellstyre tar revisors beretning for 2019 til etterretning. |
| **Sak nr. N02/2020** | revisors beretning for 2019 – NORDLI FJELLSTYRE. |
|  | Styrets behandling: Forslag til vedtak ble enstemmig godkjent. Vedtak: Nordli fjellstyre tar revisors beretning for 2019 til etterretning. |
| **Sak nr. L18/2020** | Forvaltning, drift og vedlikehold av bygninger |
|  | Styrets behandling: Utkast til FDV-plan ble gjennomgått på storskjerm.  Styret er veldig fornøyd med at administrasjon har gjort dette grunnlagsarbeidet, med å beskrive historikk og status på alle bygg og anlegg som fjellstyret besitter. Dokumentet gir et viktig og godt grunnlag for fjellstyrets arbeidet med Forvaltning, Drift og Vedlikehold (FDV) av sine bygg og anlegg.  Fjellstyret ønsker at planen revideres minimum èn gang per valgperiode, eller oftere ved behov. Vedtak: Sørli fjellstyre og Nordli fjellstyre godkjenner fremlagte utkast til FDV-plan for statsallmenningene i Lierne, med følgende innspill:   1. Planen gir et viktig og godt grunnlag for fjellstyrets arbeid med Forvaltning, Drift og Vedlikehold (FDV) av sine bygg og anlegg. 2. Planen skal legges frem for styret for revisjon, minimum èn gang per valgperiode, eller oftere ved behov.   *Begrunnelse:*  FDV-plan gir en god oversikt over fjellstyrene sine bygg og anlegg i statsallmenningene, og utgjør et viktig grunnlag for planlegging og gjennomføring av forvaltning, drift og vedlikehold. |
| **Sak nr. L19/2020** | Fjellstyregaven 2020. |
|  | Styrets behandling: Lierne nasjonalparksenter har tilbudt seg å bistå fjellstyrene i Snåsa og Lierne med å promotere «Fjellstyregavene». Nordli fjellstyre og Sørli fjellstyre er positive til å samarbeide med nasjonalparksenteret i å få laget et opplegg rundt «Fjellstyregaven», og oppnevner daglig leder som sin kampanjeansvarlig. Styret ber daglig leder om å sjekket ut muligheten for å få tilgang til flere «Fjellstyregavene».  Forslag til vedtak ble enstemmig godkjent, med følgende tillegg:  Daglig leder oppnevnes til kampanjeansvarlig. Nordli fjellstyre og Sørli fjellstyre vil samarbeide med Lierne nasjonalparksenter og Snåsa fjellstyre for å få på plass et opplegg rundt kampanjen. Vedtak: Nordli fjellstyre og Sørli fjellstyre deltar i kampanjen: «Fjellstyregavene», med ett livsvarig fiskekort i respektive statsallmenninger.  Daglig leder oppnevnes til kampanjeansvarlig. Nordli fjellstyre og Sørli fjellstyre vil samarbeide med Lierne nasjonalparksenter og Snåsa fjellstyre for å få på plass et opplegg rundt kampanjen.  *Begrunnelse:*  Kampanjen vil gi blest om 100-års jubileet for Fjelloven, og vil gi god markedsføring av fjellstyrene. |
| **Sak nr. S06/2020** | Søknad om tynningsfiske i store fjelltjønna i Vestre Finnli statsallmenning |
|  | Styrets behandling: Forslag til vedtak ble enstemmig godkjent. Vedtak: Fjellstyrene i Lierne vedtar å ikke starte opp med noe nytt fjellstyreprosjekt med tynningfiske i Store Fjelltjønna.  Ole Andreas kan likevel tynningsfiske på privat basis med vanlig fiskekort (Sørlikortet). Det presiseres at fiske med vanlig fiskekort ikke gir hjemmel til bruk av motorisert ferdsel.  *Begrunnelse:*  Å ta ut minst 100 kg fisk pr. år i Store Fjelltjønna anses som svært krevende og vanskelig å få til. Fjellstyrene i Lierne ønsker derfor ikke å stå som prosjekteier eller prosjektleder. |
| **Sak nr.**  **L20/2020** | Regler og satser for fjellstyremedlemmer i Nordli fjellstyre og Sørli fjellstyre for perioden 2019 – 2023. |
|  | Styrets behandling: Lillian Bergli fremsatte forslag om å benytte samme sats for telefon-/videomøter som for ordinære styremøter, som er 500,- per møte. Pkt 4 kan derfor skal strykes.  Saksbehandlers forslag til vedtak, inklusive Lillian Bergli sitt endringsforslag, ble enstemmig godkjent. Vedtak:  1. Fast årlig ledergodtgjørelse: kr. 13 500,-  Ledergodtgjørelse for Fjellstyrene i Lierne SA kr. 3 500,-   Møtegodtgjørelse, pr. møte: kr. 500,-   1. Tapt arbeidsfortjeneste/leid arbeidshjelp dekkes med kr. 1 700,- for udokumenterte utgifter og inntil kr. 3 500,- for dokumenterte utgifter. Det benyttes halv sats for møter som varer halv dag. 2. Bruk av egen bil/snøscooter dekkes etter statens satser. 3. Møtegodtgjørelse utbetales normalt i desember. Tapt arbeidsfortjeneste dekkes fortløpende.   *Begrunnelse:*  Fjellstyremedlemmene skal ha en rimelig godtgjørelse for arbeidet. |
| **Sak nr. L21/2020** | Søknad om støtte til seterdrift |
|  | Styrets behandling: Kristine Moe Skille ba om å få vurdert sin habilitet. Kristine ble erklært inhabil i henhold til Forvaltningslovens §6a, og fratrådte møtet under behandling av saken.  Arnodd Lillemark fremla forslag om at søknaden skal tas opp til behandling og at søker innvilges et tilskudd på 15 000,-.  Forslag fra Arnodd Lillemark ble enstemmig godkjent. Vedtak: Kristine Moe Skille og Ole Ivar Ness innvilges et tilskudd fra fjellstyrefondet på kr. 15 000,- i henhold til søknad og vilkår i retningslinjer for fjellstyrefondet.  *Begrunnelse:*  Søknaden er innenfor retningslinjene i Fjellstyrefondet. Fjellstyrene i Lierne ønsker å støtte opp om ny næringsaktivitet og verdiskaping i tilknytning til primærnæringa i kommunen. |
| **Sak nr. L22/2020** | Transport av utstyr og proviant til jegere og fiskere i barmarkssesongen. |
|  | Styrets behandling: Etter en grundig diskusjon, hvor «alle» sider av saken ble belyst, kom styret frem til enighet om å vedta pkt. 2 i forslag til vedtak.  Fjellstyrene i Lierne ønsker å være med på en forsøksordning rundt transport av utstyr og proviant i forbindelse med småviltjakta, som vil bidra til god utnyttelse av ressursene i statsallmenningene og som vil støtte opp under næringslivet i bygda.  Styret ber administrasjon om å jobbe videre med saken, og at de bruker styrelederne som diskusjonspartner om det blir nødvendig med snarlige avklaringer av mer prinsipiell karakter. Vedtak: Fjellstyrene i Lierne er positive til å teste ut et tilbud om helikoptertransport av proviant og utstyr til fjellstyrehytter, i forbindelse med småviltjakta. Styret ber administrasjon om å utrede mulighetene. Saken legges frem for endelig behandling i styret når rammene for et mulig opplegg er klar.  *Begrunnelse:*  Fjellstyrene i Lierne ønsker å legge til rette for god utnyttelse av ressursene i statsallmenningene, og samtidig støtte opp under næringsaktivitet i bygda. |

Etter styremøtet ble det gjennomført en befaring til Fiskløysa kraftverk og til Fiskløyshytta. Knut Erik Himle orienterte om drifta av kraftverket.

Statskog SF v/Morten Aasheim var invitert til å delta på befaringen. Aasheim fikk presentere Statskog SF sin aktivitet og rolle i statsallmenningene i Lierne.

**Dato for neste styremøte:**

Tirsdag 01. september. Det jobbes videre mot å få arrangert et mini småviltseminar den 28. august, i samarbeid med Lierne Nasjonalparksenter.

**Lierne den 10.06.2020**

Nils Vidar Bratlandsmo

Daglig leder/fjelloppsyn.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Grete Bruce, styreleder Sørli fjellstyre Arnodd Lillemark, styreleder i Nordli fjellstyre og fjellstyrene i Lierne SA.